
    Cesta do neba


    Pokoj nespôsobuje absencia trápenia, ale prítomnosť Boha.


    – neznámy autor


    


    
V hlave mi hučali doktorove slová: „Bohužiaľ, Jake to neprežil.“ Neveriacky som tresla slúchadlom. Vzlykajúc som sa zviezla na pult.

    Môj snúbenec schytil moju peňaženku arýchlo ma viedol ksvojmu autu. Keď sme dorazili do nemocnice, pohľad na môjho päťročného syna Garretta bol strašný. Krv z rán na jeho tvári už zaschla asčernela. Na prvý pohľad sa zdalo, akoby mu ten náraz vybil všetky zuby.


    „Ahoj, Garrett,“ povedala som akeď som ho pobozkala na čelo, snažila som sa nasilu usmiať.


    „Odkiaľ máš toho plyšového medvedíka? Je rozkošný.“


    „Dal mi ho ujo vsanitke,“ podarilo sa Garrettovi povedať cez opuchnutú sánku.


    Tak ako väčšina malých chlapcov, aj Garrett bol fascinovaný ľuďmi, ktorí riešili krízové situácie. Jeho najobľúbenejším televíznym programom bol seriál onúdzových prípadoch. Pred začiatkom seriálu si na koberci pred televízorom zoradil všetky svoje elektrické záchranné autíčka. Jeho zbierka hasičských vozov, policajných áut asanitiek bola pripravená na akciu. Nikdy by mi nenapadlo, že bude obeťou vo svojej vlastnej epizóde.


    Naraz sa závesy roztiahli ado miestnosti vstúpil lekár. „Musíme zistiť, či nemá vnútorné krvácanie. Keďže Garrett nemôže prehltnúť kontrastnú látku, musíme mu vložiť cez nos do krku hadičku avstreknúť tú látku cez ňu, aby sme mohli urobiť röntgenovú snímku. Chcete ostať sním adržať ho za ruku?“


    „Samozrejme.“ Sťažka som prehltla asnažila som sa potlačiť slzy. Bolo mi jedno, že nedokážem sledovať ani to, ako mi berú moju vlastnú krv.


    Zvyšok dňa bol ako rozmazaná šmuha. Okrem množstva telefonátov adavu návštevníkov si pamätám len to, že sa vo mne začal usadzovať zvláštny, ale vítaný pocit pokoja. Neskôr vten deň nám lekár povedal prvé dobré správy.


    „Garrett má tenučkú fraktúru sánky, ale röntgenové snímky neukázali žiadne vnútorné krvácanie.“


    Opuchy na Garrettovej tvári mu veľmi nedovoľovali nejako sa zatváriť, ale bola som si istá, že sa snaží usmiať. Nechcel, aby som si robila starosti. Čoskoro zadriemal.


    Nasledujúce ráno som Garrettovi nakvapkala do úst detským kvapkadlom trochu džúsu. „Čo sa deje, mami?“


    „Nič,“ zaklamala som. Aj keď som vo svojom vnútri cítila pokoj, vskutočnosti som nemala ani poňatia, ako mu poviem ojeho dvojročnom bračekovi Jakovi.


    „Mohla by si počkať, kým sa na Jaka neopýta Garrett,“ radili mi moji priatelia. Najskôr to vyzeralo ako dobrý plán, ale Garrett sa ma na to neopýtal ani po štyroch dňoch.


    Keďže sa blížil deň pohrebu, môj snúbenec sa začal znepokojovať. „Chceš, aby som sa sním pozhováral?“ opýtal sa John.


    „Nie.“ Povzdychla som si. „Musím to urobiť sama.“


    Keď som vstúpila do miestnosti, Garrettovi sa rozjasnila tvár. „Pozri, mami! Bruce mi priniesol ďalšie plyšové zvieratká. Aj transformera, ktorého som chcel – volá sa Optimus Prime.“


    „To je milé, zlatko.“ Váhavo som si kjeho posteli prisunula stoličku.


    „Garrett,“ začala som.


    „Áno, mami?“


    Moje telo bolo zrazu ako paralyzované. „Neviem, ako ti to mám povedať…“ odmlčala som sa azalapala som po dychu. „Ide oJaka. Jake to neprežil.“ Po tvári mi stekali slzy. Nemohla som ani dvihnúť pohľad.


    „Mami, ale ja to už viem.“


    „Ty to vieš?“ Spadla mi sánka. „Ako to, že to už vieš?“


    „Po tej nehode som mal ísť do neba sJakom.“ Garrett vyletel sOptimom Primom do vzduchu. Napodobnil zvuky výstrelov, keď porážal svojich neviditeľných nepriateľov. „Jake musel vojsť dnu, ale mne Boh povedal, že môj čas ešte nenastal.“


    Naraz som sedela na okraji stoličky. „Aké bolo nebo?“


    „Mami!“ Garrett spredstieraným pohoršením prižmúril oči. Položil svojho transformera. Na tvári sa mu objavil rozpačitý výraz. „Mami! To ti nemôžem povedať!“


    „Prečo nie?“ naliehala som naňho.


    „To je prekvapenie!“


    „Som si istá, že Bohu nebude prekážať, keď mi to povieš, Garrett. Pochopí to, veď som tvoja mama.“


    „Nie, mami, nemôžem!“


    „Prečo nie?“


    „Lebo. Boh mi povedal, že to je prekvapenie.“


    Vrátil sa ku hre so svojimi hračkami, zatiaľ čo ja som si ohromene sadla späť na stoličku. Garrett si našiel skvelý čas na tajnostkárstvo. Vminulosti vyzrádzal tajomstvá na počkanie, no teraz mal zamknuté ústa.


    Pokoj, ktorý Garrett cítil, ešte znásoboval ten môj. Na Jakovom pohrebe sme mali obaja príhovor. Držala som mu mikrofón, kým pred stovkami prítomných rozprával príbeh otom, ako odprevádzal svojho malého bračeka do neba. Počas dní atýždňov, ktoré nasledovali po jeho prepustení znemocnice, som sa zneho snažila dostať nejaké podrobnosti, ale už mi otom nechcel nič povedať. Bola som ohromená jeho detskou dôverou, no bojovala som so skepsou. Bol Garrett skutočne vnebi alebo šlo len ovýplod jeho päťročnej predstavivosti?


    Deti si niekedy vedia vymyslieť úžasné príbehy. Ak si to však len nahováral, preňho to určite fungovalo. Nezdalo sa, že by cítil žiaľ, ako to predpovedajú knihy oprekonávaní bolesti zo straty blížneho. Nikdy nemal zlé sny otej nehode. A aj keď jeho biologického otca nakoniec odsúdili za usmrtenie človeka znedbanlivosti, pretože šoféroval pod vplyvom niekoľkých narkotík, Garrett naňho nebol nahnevaný. Apredsa som sa vtom vŕtala avŕtala asnažila som sa, aby mi osvojej púti do neba niečo povedal.


    Až nakoniec som dôvod jeho nezvyklej mlčanlivosti odhalila.


    Jedného dňa som čítala náboženské príbehy, tak ako každé ráno, avBiblii som narazila na príbeh ojednom človeku, ktorý bol vnebi. Nemohol opísať, čo videl, pretože to bolo tajomstvo. Žasla som. VDruhom liste Korinťanom apoštol Pavol vraví, že sa ocitol v„treťom nebi“, kde počul neopísateľné veci – také, ktoré človeku nie je dovolené prezradiť.


    Pavol sa dostal krovnakému tajomstvu ako Garrett.


    Na chvíľu som sa pri tých riadkoch zastavila. O tom, čo Garrett uvidel, nemohol rozprávať. Skutočne to bolo tajomstvo. Nebola to rozprávka – bol to príbeh viery.


    Zatvorila som Bibliu. Moje pochybnosti sa konečne vytratili. Kto som ja, aby som sa snažila rozlúsknuť božské tajomstvo? Súžasom som si uvedomila, že táto púť do neba doňho vliala pokoj uprostred nášho nešťastia. Už nikdy nebudem pochybovať oviere dieťaťa ani oschopnosti Boha vliať do človeka pokoj, keď sa topí vnešťastí.


    Predovšetkým, keď ide ojeho drahé deti.


    * * *


    Jakova smrť zmenila môj osud. Vďaka pokoju aradosti, ktoré som cítila vo svojom žiali, som začala písať. Jakov odkaz vo mne svojím spôsobom pretrváva. Čo sa týka Garretta, má devätnásť rokov aaj keď osvojom výlete do neba stále veľmi nehovorí, vnútorný pokoj ho nikdy neopustil. Viem, že Boh má dobrý dôvod, prečo Garretta vten deň do svojho tajomstva zasvätil. Aj keď by som otom veľmi rada vedela viac, jedno viem určite – nebo je plné pokoja aradosti, pretože Garrett si zneho odniesol zásobu na celý život.


    – Christy Johnson

  Určite príď tiež


  Trocha viery privedie tvoju dušu do neba, no veľa viery vnesie nebo do tvojej duše.


  – neznámy autor


  


  


  Tento príbeh som napísala azdokumentovala pred rokmi počas choroby asmrti našej dcéry Susan. Dnes si uvedomujem, aký vplyv mali tieto okolnosti na každého člena našej rodiny. Nesieme si vsrdci vieru, že jedného dňa uvidíme Ježiša, Susan aanjelov vnebi.


  * * *


  Naša sedemročná dcéra Susan ležala na jednotke intenzívnej starostlivosti atúlala sa niekde medzi neznámom arealitou. Na krátku chvíľu otvorila oči, pozrela sa na mňa aopýtala sa: „Kto bol ten muž, čo tu práve bol?“


  „Myslíš ocka?“ opýtala som sa.


  „Nie. Pst, zase sem ide.“ Susan zatvorila oči aopäť bola preč. Keď znova nadobudla vedomie, opýtala som sa jej: „Susan, ako ten človek vyzerá?“


  „Pozri sa naňho sama,“ povedala. „Opäť prichádza. Idem späť lietať.“ Letmo som si prezrela miestnosť. Nikoho nebolo vidieť.


  Bežala som zohnať pomoc. „Niečo sa deje so Susan!“ kričala som. „Myslím, že umiera!“


  Keď jej sestrička skontrolovala životné funkcie, povedala: „Pozrite na ňu. Susan vyzerá šťastne. Zočí jej žiari radosť. Je vporiadku.“


  Susan pred niekoľkými mesiacmi diagnostikovali zhubný mozgový nádor. Vtú noc som padla na kolená amodlila som sa: „Si tu, Bože? Ak ma počuješ, prosím, daj našej rodine silu čeliť všetkému, čo nás čaká.“ Na ničom, čo som sa za všetky tie roky naučila vkostole, už nezáležalo. Musela som nájsť Boha sama.


  Keď som vtú nedeľu popoludní odchádzala z nemocnice, mala som pocit, že Boh možno vyslyšal moje prosby. Susan mi odovzdala posolstvo.


  „Vaša dcéra už možno nikdy nebude chodiť,“ povedal nám neurochirurg vdeň, keď sme ju brali domov.


  V priebehu niekoľkých krátkych týždňov sme Susan pozorovali, ako vstáva askúša urobiť aspoň krôčik, až nakoniec prešla na koniec izby bez pomoci. Onedlho odložila svoje barly.


  „Dajte tieto veci preč. Zvládnem to sama,“ zvolala.


  Cítila som, že moje modlitby boli vyslyšané. Kým som raz ráno Susan kúpala, povedala mi: „Láska je skvelý spôsob, ako sa oniekoho starať.“


  Nebola som si istá tým, čo som počula, atak som sa opýtala: „Čo si vravela, Susan?“


  „Láska je skvelý spôsob, ako sa oniekoho starať.“ Susanine myšlienky ma niekedy zaskočili, no vedela som, že majú duchovnú podstatu.


  Po týždňoch, počas ktorých sa Susanin stav zhoršoval, začalo jej telo slabnúť, no psychicky pôsobila radostnejšie.


  Vyhľadala som starú babičkinu Bibliu ahľadala som vnej odpovede na otázky týkajúce sa Boha. Jedno ráno som znej čítala Susan. Keď som prečítala, že Ježiš je svetlo, povedala: „Ideme za tým svetlom, však, mami?“


  Ideme za svetlom? Čudné. Aj naďalej som sa modlila kBohu.


  Ubiehali týždne – týždne liečby, pobytov vbunkách zbavených baktérií, krvných transfúzií adruhej operácie. Susan opäť zmiatla lekárov tým, že sa znova naučila chodiť. Nikdy nestratila schopnosť jasne myslieť ahovoriť. Keď sedávala vobývačke ahrala stolné hry so svojou sestrou abratom, zdalo sa, že je úplne zdravá. Naraz začala plakať.


  „Chcem ísť späť azase lietať.“


  „Nechcela by si opustiť Michaela, Kristen, ocka amamku, však?“


  „Áno, chcela,“ povedala Susan.


  „Ale nám by si chýbala,“ povedala som apevne som ju objala.


  „Tak dobre,“ vyhlásila Susan, vyskočila avrátila sa ku hre. Myšlienka na lietanie Susan nikdy neopustila.


  Po dvadsaťjeden mesiacoch choroby Susanino telo tretí raz skolabovalo. Prišla ozrak,ochrnula jej pravá ruka anoha abola pripútaná na lôžko, ale rozprávala plynule apriam žiarila radosťou.


  „Mumzy-Poo,“ zakričala zpostele azasmiala sa, pričom použila svoju obľúbenú prezývku pre mňa. Dvihla svoju zdravú ruku. So vztýčeným prstom vyhlásila: „Čoskoro budem mať narodeninovú oslavu. Na budúci týždeň som na ňu pozvala všetkých svojich kamarátov. Bude to ten najväčší večierok na svete.“


  „Je len osemnásteho júna,“ povedala som. „Narodeniny máš tretieho júla.“


  „Tak dlho nemôžem čakať,“ odvetila. Snažila som sa predstierať, že som to nezaregistrovala. Lenže jej ďalšiu vetu som počula veľmi jasne.


  „Včera večer boli vmojej izbe anjeli,“ povedala vecne.


  „Čo robili?“ opýtala som sa asnažila som sa znieť nenútene.


  „Zleteli ku mne.“


  Pamätala som sa na Susanine predchádzajúce výroky olietaní, atak som sa spýtala: „Kam tí anjeli odleteli?“


  Očakávala som, že mi otom bude dlho rozprávať.


  Susan sa usmiala aukázala na strop. „Leteli hore apotom boli preč.“


  Anjeli! Ako súvisia soSusaninou vierou vBoha? Myšlienka na anjelov vtesnej blízkosti Susan ma znepokojila.


  Po tej návšteve som si navrávala, že Boh vie, čo Susan potrebuje. Možno ju poletovanie anjeličkov rozveselí apomôže jej. Lenže Susan ešte neskončila.


  „Vieš čo, mami?“


  „Áno?“


  „Kedysi som mala krídla. Boli oranžové. Už veľmi skoro dostanem nové. Tentoraz budú žlté.“ Zjej slepých očí žiarilo svetlo. Čaká odo mňa, že prijmem túto informáciu sradosťou? Myšlienka nakrídla, lietanie, anjelov aďalšie narážky na tieto neobyčajné stvorenia aich priamu spojitosť so Susan mi trhali srdce. Nenachádzala som slov asnažila som sa zakryť slzy, ale Susan môj hrozný strach cítila.


  „Poď sem, mami,“ prikázala. Silno ma objala zdravou rukou okolo krku apotichu ma utešovala. „Moja úbohá mamička. Neboj sa, je to vporiadku.“ Potichu som plakala, kým ma moje malé dievčatko chlácholilo.


  Devätnásteho júna som tichučko vošla do jej izby. Zdalo sa, že Susan tvrdo spí. Občas sa pohla. „Mami,“ povedala ticho. „Keď ma odtiaľto dnes večer vezmú, určite príď tiež.“


  „Ty nikam nejdeš, Susan. Mamka bude hneď vedľa teba.“


  Kým opäť zaspávala, jej slová mi zneli vušiach.


  Dvadsiateho júna skoro ráno som sa zobudila na šklbnutie. Vrhla som pohľad na Susan. Jej tvár bola skrútená vgrimase. „Suzan? Si vporiadku?“ opýtala som sa ajemne som jej hladila čelo. „Susan, som tu. Mamka je pri tebe.“ Žiadna odpoveď. Jej telom opäť zašklbalo.


  „Susan? Susan?“ Skaždým ďalším zvolaním som bola zúfalejšia. Vzala som jej ruku do svojej, vrhla som sa na kolená vedľa jej postele amodlila sa.


  Pri lúčoch skorého ranného slnka, ktoré na nás ostro dopadali, som vsanitke pobozkala Susan na rozlúčku. Ešte posledný raz som ju pobozkala anechala som ju odísť. Keď som sa zohla, aby som zostúpila na chodník, prišiel za mnou Phil. „Je preč,“ zašepkal, akoby vedel, ako sa táto cesta skončí.


  „Áno.“


  Čakala som na chodníku asledovala Phila, ako svojej drahej princeznej dáva láskyplné zbohom. Potom vyšiel von aplný žiaľu sa postavil vedľa mňa.


  Po všetky dni, týždne aroky od tej chvíle si pamätám Susanine posolstvá. Každé znich ma upokojuje. Susan mala pravdu. „Pozri sa sama,“ povedala mi. Boh mi vmojom trápení pomohol adal mi silu avieru, že raz aj ja uvidím Ježiša. Letmo mi ukázal, ako vyzerá nebo ajeho lietajúci anjeli.


  Susan nás opustila pred svojimi deviatymi narodeninami. Predstavovala som si, ako si užíva svoj najväčší večierok na svete sanjelmi. Keď na ňu myslím dnes, vidím ju snovými žltými krídlami. Predstavujem si jej radostnú tvár, jej žiariace oči vo svetle krásnej Kristovej lásky. Dodnes si spomínam na jej posledné slová na zemi. „Určite príď tiež,“ povedala.


  „Určite prídem, Susan,“ zašepkala som.


  – Phyllis Cochran

  Odprevádzanie dcéry do neba


  Anjel môže osvietiť myšlienku a myseľ človeka tým, že posilní jeho videnie.


  – sv. Tomáš Akvinský


  


  


  Zazvonil telefón. Bolo pol dvanástej v noci. Moja sestra Yvonne volala z Iowy, ale prečo tak neskoro?


  „Áno?“ povedala som v polospánku.


  „Regina je na pohotovosti. Neviem, čo sa stalo. Teraz sa len modli. Kľakni si na kolená a modli sa. Zavolám ti, keď budem niečo vedieť. Niekto volá,“ povedala a zložila.


  O štyri minúty volala Yvonne znova. „Zomrela!“ nariekala. „Och, Bože! Zomrela! Čo mám teraz robiť?“


  Regina bola jedna z mojich štyroch sestier – bola dcérou, matkou, manželkou a dvojčaťom. Mala štyridsaťtri rokov, keď zomrela na prietrž cysty. Jej odchod prišiel tak odrazu, že nikto nemal príležitosť sa s ňou rozlúčiť. Počas hodín a dní, ktoré nasledovali po jej smrti, sa moja rodina utápala v neznesiteľnom žiali. Lenže v návale zmätku a zúfalstva sa začal odvíjať zázrak – nečakaný pohľad do ríše večného života.


  Môj švagor mi volal hneď na úsvite ďalšieho dňa po Regininej smrti.


  „Denise, musíš sem ihneď prísť. Tvoja matka sa celé ráno správa čudne,“ povedal. Keď som sa ho opýtala, čo robí, odvetil: „Rozpráva sa s Reginou.“


  O dvadsať minút sme spoločne s ďalšou sestrou Kristen dorazili na miesto, kde strávili ostatní členovia našej rodiny poslednú noc. Mama sedela na stoličke pri kuchynskej linke s tvárou v dlaniach a plakala. Keď sme prišli, zdvihla hlavu.


  „Vďaka Bohu, že ste prišli,“ povedala. „Je to naozaj zlý sen. Ale už sa skončil.“


  Odmlčala sa a rozhliadla sa okolo. „Kde som?“ opýtala sa. „Ako som sa sem dostala? Niekto tu nie je?“


  Reginina sestra a dvojča sa ju snažila upokojiť. „Mami, si v Peorii. Priletela si sem s ockom lietadlom, pretože Regina zomrela.“


  „Čo? To nie je možné,“ povedala. „Práve som s ňou bola.“ Ohromene som sa pozrela na svoje sestry.


  „Niekto tu nie je?“ opýtala sa mama opäť, očami blúdila po miestnosti a hľadala svoje dcéry. „Jedna, dve, tri, štyri,“ počítala.


  „Nie je tu,“ povedala som jemne. „Regina je preč, mami. Zomrela.“ Mama na mňa neveriacky hľadela.


  Odrazu sa mamina poloha a správanie dramaticky zmenili. Vzpriamila sa na stoličke, uprela oči na niečo priamo pred sebou a začala hovoriť. Sprvu som nevedela, čo robiť, lebo ten rozhovor bol veľmi divný. No keď som sústredene počúvala, uvedomila som si, že keď sa mamino správanie zmenilo, začala skrze ňu hovoriť Regina.


  „Rýchlo,“ povedala som. „Potrebujeme si to zapísať. Mama nie je blázon. Myslím, že nám hovorí nejaký príbeh.“


  Nasleduje upravený prepis slov, ktoré mama hovorila počas dvoch hodín. Odmlky v dialógu predstavujú chvíle, keď mama dočasne stratila spojenie s Reginou. Vtedy bola opäť zmätená, opakovala tie isté otázky a nevedela, kde je a prečo tam je. Práve počas týchto chvíľ straty spojenia sme si uvedomili, čo sa deje. Mama cestovala medzi dimenziami. Bola zmätená a dezorientovaná, pretože bola v dvoch svetoch zároveň: vo fyzickom a v éterickom svete. Jednej z mojich sestier sa to podarilo všetko zapísať. Aj keď všetky slová a vety vyslovila moja mama, zdá sa, že polovicu času hovorila za Reginu, a okrem toho sa tam vyskytol aj iný, neznámy hlas.

